Michael Šolochov
Michael Šolochov Res apud Vicidata repertae: Nativitas: 11 Maii 1905; Kruzhilin Obitus: 21 Februarii 1984; Vyoshenskaya Patria: Imperium Russicum, Unio Sovietica Familia Coniunx: Maria Petrovna Gromoslavskaia Proles: Mikhail Mikhailovich Sholokhov, Svetlana Mikhailovna Sholokhova Memoria Sepultura: Vyoshenskaya Michael Alexandri filius Šolochov (Russice Михаил Александрович Шолохов, tr. Michail Aleksandrovič Šolochov, natus in praedolio rustico Kružilin vici cosacorum Vëšenskaja tunc regionis Exercitus Tanaitici, nunc regionis Rostoviensis Russiae die 24 Maii - secundum calendarium Iulianum 11 Maii - 1905; mortuus in Vëšenskaja die 21 Februarii 1984) fuit scriptor Sovieticus, socius Academiae Scientiarum URSS ab anno 1939, qui anno 1965 Praemium Nobelianum Litteraturae accepit. Titulo Herois Laboris Socialistici bis (annis 1967 et 1980) ornatus est. Mythistoriae eius clarissimae sunt "Тихий Дон" ("Tanais tranquillus", quam annis 1928–1940 scribebat, de eventa Belli Civilis Russici in regione prope Tanaim fluvium narrans) et "Поднятая целина" ("Terra novalis", inter annis 1932 et 1960 creabatur, de mutatione vitae rusticae terrarum Tanaiticarum in Unione Sovietica anno 1930). Pro prima illarum auctor Praemio Staliniano anno 1941, pro secunda autem Praemio Leniniano anno 1960 recepit. Asteroides 2448 Sholokhov in honorem illi nominatus est.